Al-Mugʻiyra ibn Ubaydulloh al-Fazoriy. Al-Mugʻiyra ibn Ubaydauloh ibn al-Mugʻiyra ibn Abdulloh ibn Mas’ada al-Fazoriy () (749-yil 27-dekabrda vafot etgan) – 749-yilda 10 oy Umaviylar xalifaligining Misrdagi hokimi. Al-Mugʻiyra Banu Fazora qabilasidan edi. Al-Kindiy tomonidan keltirilgan maʼlumotlarga koʻra, u Abdulloh ibn Mas’ada al-Fazoriyning avlodidan boʻlgan. Xalifa Marvon II tomonidan Misrga hokim etib tayinlangan va 749-yilning mart oyida viloyatga kelgan. Oʻgʻli Abdullohni esa oʻzining xavfsizligini taʼminlash maqsadida "shurta" boshligʻi qilib tayinlagan. Iskandariyada birmuncha vaqt oʻtkazgandan soʻng, al-Mugʻiyra ham, Abdulloh ham toʻsatdan vafot etgan. Al-Mugʻiyra atigi oʻn oy davomida Misrda hokimlik qilgan. Uning oʻgʻillaridan yana biri al-Volid oʻsha paytda vaqtincha viloyatdagi ishlarni nazorat qilishni oʻz zimmasiga olgan, biroq tez orada uning oʻrniga Marvon tomonidan yangi hokimi sifatida Abdulmalik ibn Marvon tayinlangan.